b"\n_START_ARTICLE_\nFrank Caliendo\n_START_PARAGRAPH_\nFranklin \xe2\x80\x9dFrank\xe2\x80\x9d Caliendo (s. 19. tammikuuta 1974) on yhdysvaltalainen koomikko, joka tunnetaan parhaiten imitaatioistaan ohjelmassa Mad Tv. H\xc3\xa4n esiintyi my\xc3\xb6s ohjelmassa FOX NFL Sunday. Nyky\xc3\xa4\xc3\xa4n Caliendolla on oma sarja Frank Tv, jota esitet\xc3\xa4\xc3\xa4n Yhdysvalloissa PBS-kanavalla. Tunnetuimmat h\xc3\xa4nen imitaatioistaan ovat George W. Bush ja John Madden.\n_START_SECTION_\nUra\n_START_PARAGRAPH_\nFrank Caliendo syntyi Chicagossa, Illinoississa ja kasvoi Waukeshassa, Wisconsinssa. Caliendo aloitti esiintymisens\xc3\xa4 stand-up-koomikkona paikallisella komediaklubilla. H\xc3\xa4nen tv-debyyttins\xc3\xa4 oli vuosina 2000\xe2\x80\x932001 sketsikomedia-sarjassa Hype. Sen j\xc3\xa4lkeen h\xc3\xa4n on tehnyt monia stand-up -esiintymisi\xc3\xa4 televisio-ohjelmissa, esimerkiksi Late Show with David Lettermanissa ja Late Night with Conan O'Brienissa._NEWLINE_Caliendo liittyi Mad Tv:n n\xc3\xa4yttelij\xc3\xa4joukkoon vuonna 2001, ohjelman seitsem\xc3\xa4nnen tuotantokauden alkaessa. Ennen l\xc3\xa4ht\xc3\xb6\xc3\xa4\xc3\xa4n Mad Tv:st\xc3\xa4 vuonna 2006, Caliendo ehti olemaan mukana kaikkiaan 117:n jakson kuvauksissa. Tunnetuin Caliendon ohjelmassa esitt\xc3\xa4mist\xc3\xa4 imitaatioista on John Madden._NEWLINE_Caliendo aloitti oman sketsikomedia-sarjansa marraskuussa 2007. Frank juontaa ohjelman ja esiintyy sketseiss\xc3\xa4 meikattuna."